Navorsing | News | NWU | North-West University
Bordspeletjie help rekeningkundestudente om die sprong na die werkplek te maak
Nuuskierigheid stimuleer die brein, en dit maak bordspeletjies die ideale leerinstrument. Rekeningkundestudente sal dit binnekort agterkom wanneer hulle ’n nuwe bordspeletjie speel wat spesiaal vir hulle ontwerp is.
Navorsing is haar passie, en innovasie haar tweede natuur
Google het net 0,50 sekondes nodig om te reageer op die soekterme “Verona Leendertz”. Uit dié resultate is dit duidelik dat prof Verona Leendertz passievol is oor professionele ontwikkeling – hetsy haar eie is as kundige op die gebied van opleiding en ontwikkeling in hoër onderwys, of die kweek van toekomstige navorsers in die Noordwes-Universiteit (NWU) se TELIT-SA-fokusarea. Nancy Denfeld - Paul Denfeld | Search People Directory | Intelius
People Lookup by Name - Nancy Denfeld - Paul Denfeld
Denfeld, Nancy — Denfeld, Paul JY LEES NOU 'Ons benodig ’n ander soort revolusie oor grond'
Dr. Peter Ardington het ’n dringende beroep gedoen op die terugkeer na diere as ’n belangrike skakel om die veld te herstel. .
Lê die redding van Suid-Afrika se uitgeputte en afgetakelde grond daarin om honderde of selfs duisende stuks vee op die weiveld te jaag? Ja, mits jy dit reg bestuur deur ’n strategie van ultrahoëdrukbeweiding, meen dr. Peter Ardington, veearts en beesboer van KwaZulu-Natal.
Hy het op Landbouweekblad en die Riemland-studiegroep se herlewingslandboukonferensie op Reitz na verskeie voorbeelde wêreldwyd verwys waar honderdduisende migrerende diere die grasvlaktes van Afrika en Amerika feitlik stomp teen die grond afgevreet het.
Tog het die veld in die jaar daarna genoeg herstel om tydens die volgende migrasietyd weer voldoende voeding vir die menigtes te verskaf. Hy het as voorbeeld die Serengetipark in Tanzanië met ’n gemiddelde jaarlikse reënval van 500 mm genoem. Tog spruit die gras ná die jaarlikse migrasie weer lowergroen van kant tot wal uit. Daaruit is ’n les te leer. “Voor die koms van mans met gewere, ploeë, beeste en grensdrade was daar ’n balans tussen die veld, die grond wat dit voed, en die diere wat daarop gewei het. As ons nie daardie balans herstel en die verlore bogrond vervang nie, gaan daar groot moeilikheid wees,” het Ardington aan die 500 kongresgangers gesê.
Hy het vertel dit duur sowat 1 000 jaar om 30 mm tot 70 mm bogrond te vorm. In daardie tyd het 480 geslagte verbygegaan. Een geslag kan deur goeie bewaringspraktyk slegs sowat 1 mm bogrond byvoeg. “Om grond te bou, moet eintlik die regering se vernaamste voorrangsaak wees. Ons benodig ’n ander soort revolusie oor grond: ’n stadige, maar standvastige en verstandige revolusie om oor die volgende 12 000 jaar weer biodiversiteit en lewe te herstel.”
Die enigste manier om dit te doen, het Ardington gesê, is deur herlewingslandbou te beoefen, maar ook deur ultrahoëdrukbeweiding toe te pas as deel van die herstelproses. Hy het groot bewondering vir die ultrahoëdrukbeweidingstelsel wat deur mnr. André Lund in die Karoo vervolmaak is. Hy het Lund die “Veldheld van die Groot-Karoo” genoem en gesê sy stelsel van ultrahoëdruk-strookbeweiding is die beste nabootsing van die natuur se eie beweidingstelsel wanneer reuse-migrasie plaasvind.
Lund se stelsel gebruik skokdrade om weistroke te span sodat die beeste gedwing word om in daardie strook alles voor die voet te vreet en nie selektief te wei nie. Op dié wyse kry die smaakliker grassoorte behoorlik kans om te herstel, terwyl die minder smaaklike grassoorte ook afgewei word en nie naderhand die veld oorneem omdat hulle nooit afgevreet word nie.
Dis noodsaaklik dat die stroke wat bewei word, behoorlike hersteltyd kry sodat die gras die son en die reën voluit kan benut en weer ’n behoorlike wortelselsel en behoorlike bogrondse groei kan ontwikkel. “Die Suid-Afrikaanse veld is taai, maar as jy hom lank genoeg op die verkeerde manier bewei, gee dit moed op en die grond begin wegkalwe. Ons moet nou dringend die diere weer terugbring na die veld toe,” het Ardington gesê.
Herlewingslandbou: Boere praat reguit
Winsgewindheid begin met koolstof in die grond